મલાડથી લઈને ઘાટકોપર સુધીના બધા રાજનેતાઓ અમારા પડખે ઊભા રહ્યા હતા એ વિશે માહિતી આપતાં સલીમ મકરાણીએ કહ્યું હતું કે ‘ભારતીય જનતા પાર્ટીના વિનોદ શેલાર, નગરસેવક રામ બારોટ, નગરસેવિકા બિન્દુ ત્રિવેદી અને અનેક કાર્યકરો તેમ જ પવઈના સ્થાનિક રહેવાસીઓ સાથે રાષ્ટ્રવાદી કૉન્ગ્રેસના નેતાઓ અને કાર્યકરો અમારી સાથે રહ્યા હતા. આ રાજનેતાઓમાં રહેલી માનવતાને કારણે અમને રાજાવાડી હૉસ્પિટલમાંથી ઇમ્તિયાઝ શેખની ડેડ-બૉડી પણ વહેલી મળી ગઈ હતી એટલું જ નહીં, રામ બારોટ મોડી રાત સુધી અંબાણી હૉસ્પિટલમાં ખડેપગે અમારા પરિવાર સાથે ઊભા રહ્યા હતા.’